google/wiki40b huggingface dataset:
Digitálne televízne vysielanie

Digitálne televízne vysielanie (po angl. digital video broadcasting, skr. DVB) je balík medzinárodne akceptovaných otvorených štandardov pre digitálnu televíziu spravovaných 270-členným konzorciom DVB Project. 
Tieto štandardy sú po zaregistrovaní voľne prístupné na stránke ETSI.
DVB je digitálna televízia, ktorá vysiela stream vo formáte mpeg plus tzv. EPG. Na jednom pásme sa dá vysielať aj 5 kanálov. 
Používa sa to v DVD/HDD rekordéroch alebo sa dá kúpiť DVB karta pre počítač. Tá vie prijímať aj dáta - STRATO-internet.

Použitie

Za tzv. set-top-box sa považuje zapojenie samostatného digitálneho prijímača medzi anténu a televízny prijímač. Ten upravuje digitálny signál na analógový a posiela ho do TV. Takéto zariadenia majú zvyčajne vlastné diaľkové ovládače. Nové televízory s označením 
DVB-T, poprípade DVB-T2 už majú zabudovaný takýto prijímač na príjem cez anténu, takže potreba ďalšieho prístroja odpadá. Pre príjem digitálnej káblovej televízie je potrebný televízor s označením DVB-C, poprípade DVB-C2. U televízorov s označením DVB-S,  príp. DVB-S2 je príjem možný aj z družice pomocou tzv. taniera (anténa na príjem satelitného signálu). Príjem digitálneho vysielania je možné aj cez špecializované počítačové a PCMCIA karty.
Langy

Poloha

Langy má rozlohu 7,36 km². Najvyšší bod je položený 342 m n. m. a najnižší bod 260 m n. m.

Obyvateľstvo

Langy má 239 obyvateľov (2009).
Graf vývoja obyvateľstva:
Zdroje: INSEE
Pouzols

Poloha

Obec má rozlohu 2,96 km². Najvyšší bod je položený 100 m n. m. a najnižší bod 27 m n. m.

Obyvateľstvo

Počet obyvateľov obce je 851 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nohèdes

Poloha

Obec má rozlohu 30,91 km². Najvyšší bod je položený 2 459 m n. m. a najnižší bod 758 m n. m.

Obyvateľstvo

Počet obyvateľov obce je 72 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenský juh v stredoveku

Slovenský juh v stredoveku (franc. Les régions Slovaques méridionales au moyen âge) je dvojdielna knižná monografia Jána Stanislava, ktorá sa zaoberá na základe toponymického materiálu otázkou, kam siahalo v stredoveku slovenské osídlenie. Vyšla v roku 1948 v Martine nákladom Matice slovenskej. Prvý diel je systematické vysvetlenie metódy a osídlenia v oblasti dnešného južného Slovenska, Panónie, Potisia a Zátisia (ľavý breh rieky Tisa). Druhý diel tvorí abecedný zoznam sídiel a ich etymológia. Prílohu II. dielu tvoria mapy, ktorých autor je Jozef Štolc.
V roku 1999 vyšiel vo vydavateľstve Národné literárne centrum-Dom slovenskej literatúry opätovne I. diel a následne v roku 2004 (pri príležitosti 100. výročia narodenia J. Stanislava) Literárne informačné centrum vydalo II. diel s mapovými prílohami (26 máp).

Hodnotenie

Celkové hodnotenie diela: „jedno zo základných a reprezentatívnych diel slovenskej onomastiky“, podobne sa vyjadril Vincent Blanár, ktorý toto dielo označil za fundamentálnu monografiu.
V recenzii na 2. vyd. II. dielu sa uvádza: „Vedeckú opodstatnenosť a silu svojich argumentov Stanislav dokazuje výberom metód pri svojej interpretácii jazykových javov, keď predovšetkým na základe komparácie začleňuje konkrétne slovenské názvy do paradigmatických vzťahov s inými slovanskými jazykmi. Zvolené postupy a dosiahnuté výsledky sú dôkazom jeho širokého rozhľadu v danej vedeckej oblasti a bohatých kontaktov s viacerými poprednými európskymi slavistami jeho doby.“
Jonathan Demme

Životopis

Narodil sa v obci Baldwin na ostrove Long Island, New York. Keď mal 15 rokov sa jeho rodina presťahovala do Miami. Na Floridskej univerzite študoval chémiu a chcel sa stať veterinárom. Počas štúdia získal post filmového kritika v univerzitných novinách a po skončení štúdia sa vydal cestou kinematografie. V roku 1968 natočil na 16 mm film svoju prvú snímku Good Morning, Steve.
Režíroval vyše 40 filmov, známe sú najmä snímky Stop Making Sense (1984), The Silence of the Lambs (1991) a Philadelphia (1993).
Bures-les-Monts

Poloha

Obec má rozlohu 5,21 km². Najvyšší bod je položený 257 m n. m. a najnižší bod 54 m n. m.

Obyvateľstvo

Počet obyvateľov obce je 138 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jeřišno - Heřmaň

Ochrana

Predmetom ochrany chráneného územia je kolónia netopiera veľkého (Myotis myotis) v povalových priestoroch miestneho kostola Sv. Václava.
Hlavne, že sa máme radi...

Produkcia

RTVS oficiálne potvrdila seriál 3. decembra 2012, seriál sa však začal nakrúcať od polovice októbra. Prvá séria mala pozostávať z 15 častí, no na základe úspechu sa k nim pripojilo ešte ďalších 5 častí. Sitcom vyrobila produkčná spoločnosť Oreo TV Petra Núñeza, autorom námetu je Peter Marcin. Producent Peter Núñez oznámil, že projekt sa rodil už od roku 2010, boli natočené dva piloty a dohodnutá dĺžka každej časti je 26 minút. 
O seriál prejavila záujem aj česká televízia TV Prima. Dňa 11. októbra bolo oznámená, že TV Prima nasadí seriál do vysielania v utorok 29. októbra 2013 pod názvom Drahá tchýně. Prima uvedie sitkom v pôvodnom znení.
La Ferté-Milon

Poloha

Obec má rozlohu 18,35 km². Najvyšší bod je položený 156 m n. m. a najnižší bod 62 m n. m.

Obyvateľstvo

Počet obyvateľov obce je 2 269 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Noves

Poloha

Obec má rozlohu 27,92 km². Najvyšší bod je položený 105 m n. m. a najnižší bod 32 m n. m.

Obyvateľstvo

Počet obyvateľov obce je 5169 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kusá hora (prírodná pamiatka)

Ochrana

Dôvodom ochrany je zachovanie lesných biotopov s výskytom čistých bučín a zmiešaných dubohrabových porastov na opukovom podloží so zastúpením jedlí a acidofilných dúbrav, a ďalej botanicky cenných teplomilných druhov rastlín na stráňach nad osadami Štěnec, Domanice a Srbce aj v údolí Řepnického potoka, ako napríklad kokorík mnohokvetý (Polygonatum multiflorum), ľalia zlatohlavá (Lilium martagon), chochlačka dutá (Corydalis cava), črievičník papučkový (Cypripedium calceolus) a i., z vodných rastlín truskavec obyčajný (Hippuris vulgaris) na rybníku Štěnec a vstavačov vo vlhkých porastoch priľahlých k tomuto rybníku.
Počas botanického prieskumu nelesnej vegetácie bolo zistených 34 nelesných vegetačných typov. Na území prírodnej pamiatky bolo nájdených 68 ohrozených druhov rastlín.
Počas vertebratologického prieskumu prírodnej pamiatky v rokoch 1992-1994 bol zaznamenaný výskyt 170 druhov stavovcov (9 druhov rýb, 10 druhov obojživelníkov, 5 druhov plazov, 109 druhov vtákov, 37 druhov cicavcov).
Ján González de Castrillo

Život

Ján González de Castrillo sa narodil v Sahagúne v Španielsku asi v roku 1430, presný dátum nie je známy. Pre svojich rodičov bol dieťaťom takmer vymodleným a dostalo sa mu v rodine láskyplnej starostlivosti. Snažili sa ho hmotne zabezpečiť a preto ho určili pre duchovnú dráhu. Vzdelanie dostal u benediktínov. V dvadsiatich rokoch bol spoločníkom biskupa z Burgosu, ktorý ho tiež v roku 1456 vysvätil za kňaza. Jeho obľúbeným miestom bol kostol burgoského kláštora augustiniánov, kde sa tiež Ján stal svedkom zázračného uzdravenia človeka postihnutého dnou, ktorý prosil pri kríži.
Jána ale tento život neuspokojoval, túžil po dokonalejšej službe Bohu a po sústredenom živote. Vyprosil si u biskupa uvoľnenie, zriekol sa všetkého, čo mu biskup za zotrvanie ponúkal a vzal iba chudobné miesto kaplána kostola sv. Agáty v Burgose, o ktoré sám biskupa požiadal. V tridsiatich rokoch v roku 1460 sa odobral do Salamanky, kde štyri roky študoval. Stal sa známym rečníkom vo veci duchovnej tematiky. Žil veľmi asketicky a konal kajúce skutky. Podarilo sa mu pomocou modlitieb a sebazaprením uzmieriť dva šľachtické rody, ktoré boli znepriateľené, aj keď sa to neobišlo bez preliatia krvi. Ján ochorel a pred zložitou operáciou dal sľub, že pokiaľ prežije, stane sa rehoľníkom. Operácia dopadla dobre, Ján sa uzdravil a podľa svojho sľubu vstúpil do kláštora. Jeho pôsobiskom sa stal kláštor augustiniánov pustovníkov v Salamanke. Dňa 28. augusta 1464, v deň sviatku zakladateľa rádu - sv. Augustína, veľkého teológa a biskupa, zložil slávne sľuby. Pomerne skoro bol potom zvolený za priora kláštora.
Ján bol horlivým kazateľom a spovedníkom. Preslávil sa ako ochranca a podporovateľ prostých robotníkov. Úplne neskrývane z kazateľnice Ján kritizoval neduhy vtedajšej doby, ako bol útlak chudobných či pohoršujúce odievanie, ktoré v tej dobe nosili ženy. Veľmi málo spal, veľa času trávil modlitbou. Modlitbou sa pripravoval na slávenie svätej omše, ktorú slúžil denne ráno. Jeho slávenie sa podľa legiend zvyčajne neobišlo bez mystických zážitkov. Bol veľkým ctiteľom Najsvätejšej Sviatosti.
Rozpráva sa, že istá žena zviedla mladíka, ten sa u Jána vyspovedal, načo ho Ján priviedol k pokániu a mladík za čas vstúpil do kláštora. Žena, ktorá mladíka zviedla, prorokovala Jánovi do roka smrť. To sa skutočne stalo a Ján za rok zomrel na otravu jedom. Zomrel pripravený na stretnutie s Bohom a s modlitbou za nepriateľov. To bolo v roku 1479, kedy mal Ján 49 rokov. Pochovaný bol v Salamanke, vo svojom pôsobisku. Kanonizovaný bol roku 1690.
Diego Lugano

Kariéra

Klubovú kariéru začal v Club Atlético Tres Esquinas Canelones a neskôr Club Atlético Libertad. V roku 1998 sa stal vo svojich 18-tich rokoch majstrom krajiny s tímom Libertad. V roku 1999 prestúpil do tímu Nacional Montevideo a o pár rokov na to prestúpil do Plaza Colonia.

São Paulo

Lugano prišiel do tímu São Paulo v roku 2003. V roku 2005 s klubom zvíťazil v šampionáte Paulista, Copa Libertadores a na majstrovstvách sveta klubov v Japonsku. V tom istom roku bol vyhlásený najlepším obrancom v Južnej Ameriky.

Fenerbahçe S.K.

21. augusta 2006 Lugano prestúpil do Fenerbahçe S.K. za 7,5 milióna eur a podpísal 3+1 ročný kontrakt. S klubom získal ligový titul. Stal sa veľkým obľúbencom fanúšikov vďaka útočnej hre a gólom vsietených hlavou.

Paris Saint-Germain

27. augusta 2011 prestúpil do Paris Saint-Germain za 3 milióny eur. Počas prvej sezóny v Paríži však zaznamenal len 12 štartov kvôli zraneniu a slabej forme.
Vojtech Roys

Životopis

Narodil sa v roku 1722 v Banskej Bystrici. V roku 1737 vstúpil do jezuitskej rehole. Po teologických štúdiách nem. kazateľ v Banskej Bystrici, potom v Petrovaradíne, kde sa stal obeťou moru. Literárne činný, autor cirkevno-historických prác a zbierky lat. modlitieb. Zomrel roku 1755 v Srbskom Petrovaradine.
PINO (robot)

PINO je humanoidný robot. Jeho meno je skratkou od Pinochio.
Vyvíja ho tím Hiroakiho Kitana. Kitano je expert v oblasti umelej inteligencie a vedie spoločnosť Kitano Symbiotic.
35 polyuretánových obalov kryje povrch robota, ktorý je 75 cm vysoký, skladá sa zo 150 mechanických súčiastok, 29 motorov a má hmotnosť 8 kg. Robot je v súčasnosti ešte vo vývoji, ktorý bude pokračovať schopnosťou rozoznávať tváre a hlasy, konverzáciou v ľudskej reči a tradičnou schopnosťou hrať futbal, ktorú majú implementovanú takmer všetky humanoidné roboty.
Samuel Hojč

Životopis

Teológiu študoval na evanjelickom kolégiu v Prešove a na univerzite v Tübingene. Kaplán u superintendanta Pavla Jozeffyho v Tisovci, u Jána Seberiniho v Banskej Štiavnici, farár v Mičinej (od februára 1840). Usadil sa v Peštianskej stolici (1859), na pustatine Vatya (od roku 1864), kde spolu s bratom obhospodaroval pôdu. Vystupoval ako národne oduševnený slovenský vlastenec (do roku 1848). Autor dvoch národnoobranných brožúr, po smrti superintendanta Pavla Jozeffyho predseda Zpěvníkového výboru, do nového Zpěvníka evanjelického (1842) prispel troma piesňami, vydal katechizmus (1858) a napísal štúdie z protestantských právnych dejín a organizácie evanjelickej cirkvi v Uhorsku. Po odchode do Peštianskej stolice sa napriek naliehaniu švagra Andreja Sládkoviča, prestal zapájať do národných aktivít a jeho rodina sa pomaďarčila.
Hubblov objem

Hubblov objem alebo Hubblova guľa predstavuje v kozmológii guľovú oblasť vesmíru obklopujúcu pozorovateľa, za ktorou sa objekty vďaka rozpínaniu vesmíru vzďaľujú od pozorovateľa rýchlejšie ako rýchlosť svetla.
Súčasný polomer Hubblovej gule (známy aj ako Hubblov polomer alebo Hubblova dĺžka)je c/H_0, kde c je rýchlosť svetla a H_0 je Hubblova konštanta. Povrch Hubblovej gule sa nazýva mikrofyzikálny horizont, Hubblov povrch alebo Hubblov limit.
Viac všeobecne je možné použiť termín Hubblov objem na ľubovoľnú oblasť priestoru s objemom rádovo (c/H_0)^3.
Napriek tomu sa tento termín často (ale nesprávne) používa ako synonymum pre pozorovateľný vesmír, ktorý je väčší ako Hubblov objem.

Vzťah k veku vesmíru

Hubblova dĺžka c/H_0 je pri použití štandardného kozmologického modelu 14 miliárd svetelných rokov, je o niečo väčšia ako c krát vek vesmíru, 13,8 miliardy rokov. To preto, lebo vek vesmíru získame spätnou extrapoláciou 1/H_0, ktorá predpokladá, že pokles rýchlosti každej galaxie je konštantná. Napriek tomu moderné pozorovania naznačujú, že pokles rýchlosti sa jemne zvyšuje kvôli tmavej energii. A tak 1/H_0 je iba približný vek vesmíru.

Hubblov limit ako horizont udalostí

Objekty na Hubblovom limite majú, vzhľadom na pozorovateľa na Zemi, priemernú súčasnú rýchlosť c, takže vo vesmíre s konštantným Hubblovým parametrom pozorovateľ na Zemi nikdy neuvidí svetlo vyžiarené objektom mimo Hubblovho limitu. Takže Hubblov limit splýva s kozmologickým horizontom udalostí (hranicou oddeľujúcou pozorovateľné udalosti od tých, ktoré nikdy neuvidíme).
V rôznych kozmologických modeloch nie je Hubblov parameter konštantou, takže vo všeobecnosti Hubblov limit nesplýva s horizontom udalostí. Napríklad v spomaľujúcom Friedmannovom vesmíre Hubblova guľa expanduje rýchlejšie ako vesmír a jej hranice predbehnú svetlo vyžiarené galaxiami, a tak skôr vyžiarené svetlo objektom mimo Hubblovej gule nakoniec môže doraziť do vnútra gule a môžeme ho vidieť. Naopak, v zrýchľujúcom vesmíre expanduje Hubblova guľa pomalšie ako vesmír, tak sa objekty posúvajú mimo Hubblovej gule.
Pozorovania naznačujú, že vesmír zrýchľuje, a tak niektoré viditeľné objekty prekročia jedného dňa Hubblov limit.
Gorze

Poloha

Obec má rozlohu 17,94 km². Najvyšší bod je položený 356 m n. m. a najnižší bod 192 m n. m.

Obyvateľstvo

Počet obyvateľov obce je 1 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stegostomovité

Stegostomovité (Stegostomatidae) je čeľaď žralokov z radu Orectolobiformes s jediným druhom Stegostoma bodkovaná (Stegostoma fasciatum)

Charakteristika

Stegostoma má mimoriadne ohybné telo, ktoré jej umožňuje loviť krevety, kraby i malé ryby medzi koralovými útesmi. Béžové telo má posiate hnedými bodkami. Má koncové, dopredu smerujúce ústa, čo využíva najmä vtedy, keď zbiera na morskom dne mäkkýše. V období pokoja odpočíva na dne s hlavou nasmerovanou proti prevládajúcim prúdom a opiera sa o vystreté prsné plutvy.
Sikorsky R-4

Sikorski R-4 je dvojmiestna helikoptéra s jedným hlavným rotorom. Bola to prvá masovo vyrábaná helikoptéra a prvá helikoptéra, ktorá vstúpila do služieb v americkej armáde.
Cras (Lot)

Poloha

Obec má rozlohu 10,22 km². Najvyšší bod je položený 383 m n. m. a najnižší bod 170 m n. m.

Obyvateľstvo

Počet obyvateľov obce je 92 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pomocný zbor rímskej armády

Pomocné zbory alebo auxílie (po latinsky auxilia) boli časťou rímskej armády, v ktorej boli organizovaní najmä nerímski obyvatelia najmä z pohraničných oblastí, ktorí takto chceli získať rímske občianstvo alebo pozemok v rímskej ríši počas obdobia principátu.
Pomocné zbory neboli súčasťou rímskych légií, v ktorých boli rímski občania. Väčšina vojakov v pomocných zboroch boli dobrovoľníci a nie regrúti ako v légiách. Od 2. storočia pomocné zbory tvorili polovicu rímskej armády, pričom v pomocných zboroch bola takmer všetka kavaléria rímskej armády a obsahovala viac špecializovaných oddielov (najmä ľahkej jazdy a lukostrelcov) ako légie.

Výstroj

Výstroj jazdeckých a peších pomocných jednotiek sa líšila. Uniforma pechoty pomocných zborov sa skladala z tuniky, v severných provinciách aj krátkych gatí (Bracae), vojenského opasku (Cingulum militiae), krúžkového alebo šupinového brnenia (Lorica hamata alebo Lorica squamata), galskej prilby (Galea), sandálov (Caligae), meča (Gladius), dýky (Pugio), dlhej kopije (Hasta) a oválneho alebo okrúhleho štítu (Clipeus, Parma). Jazdci používali dlhší meč spata a odlišný typ prilby, ktorého lícnice zakrývali aj ústa.
František Eduard Bednárik

Životopis

Študoval na Štátnej vyššej škole stavebnej v Brne, potom pracoval u architekta B. Hubschmanna v Prahe, kde pokračoval v štúdiu architektúry na ČVUT. V roku 1930 dosiahol titul Ing. Absolvoval študijné cesty v Nemecku, Francúzsku, Belgicku, Holandsku a i. Pôsobil ako samostatný architekt. Navrhoval verejné budovy najmä v Žiline a v Banskej Bystrici, naposledy sa zúčastnil súťaži návrhu športového areálu v Prešove. Bol členom Zväzu slovenských architektov. Patril pomerne k zreteľnej podskupine moderne funkcionalisticky orientovaných tvorcov, ktorí smerovali k organicky poňatej architektúre. Neuspokojila ich strohá racionálnosť funkcionalizmu, hoci ich diela vychádzali z tohto základu.
Sainte-Croix-sur-Buchy

Poloha

Obec má rozlohu 13,8 km². Najvyšší bod je položený 195 m n. m. a najnižší bod 120 m n. m.

Obyvateľstvo

Počet obyvateľov obce je 680 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Samogneux

Poloha

Obec má rozlohu 6,16 km². Najvyšší bod je položený 318 m n. m. a najnižší bod 181 m n. m.

Obyvateľstvo

Počet obyvateľov obce je 75 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Životická tragédia

Životická tragédia je označenie odvetnej akcie nacistických bezpečnostných zložiek v roku 1944 proti obyvateľom obce Životice (dnes súčasť Havířova).

Príčina tragédie

Príčinou tragédie bola prestrelka medzi partizánmi a gestapom 4. augusta 1944 v životickom hostinci Isidora Mokrosza (partizáni napadli príslušníkov gestapa, ktorí tu práve boli). Pri tejto prestrelke boli zabití traja príslušníci gestapa, jeden partizán a hostinský.

Nemecká odveta

V odvete za túto akciu bola obec 6. augusta ráno obkľúčená a boli zastrelení všetci muži, ktorí nepreukázali nemeckú štátnu príslušnosť. Dohromady bolo zastrelených 36 ľudí zo Životic, Horní a Dolní Suchej a Horního Těrlicka. Národnostne išlo o 28 Poliakov a 8 Čechov. Gestapo pri tomto zásahu nemalo občanov nijak vytipovaných, preto ľudia, ktorí sa tou dobou nachádzali mimo územia obce, zastrelení neboli. Ďalších 31 ľudí bolo gestapom odvedených do koncentračných táborov, odkiaľ sa vrátili len štyria. Telá zastrelených boli odvezené do Orlovej, kde boli pochované do hromadného hrobu na židovskom cintoríne.

Po udalosti

24. jún 1945 boli telá exhumované a prevezené späť do Životic] kde boli pochované. 25. septembra 1949 bola nad hrobkou odhalená mohyla, ktorej autorom bol karvinský akademický sochár a maliar Franciszek Świder. V súčasnosti je Životický pamätník pripomienkou obetí tejto tragédie a zároveň múzeom protinacistického odboja na Těšínsku.

Adresa pamätníka

Památník životické tragédie

Padlých hrdinů 47a

736 01 Havířov - Životice
Saint-Yorre

Poloha

Saint-Yorre má rozlohu 6,35 km². Najvyšší bod je položený 374 m n. m. a najnižší bod 254 m n. m.

Obyvateľstvo

Saint-Yorre má 2 742 obyvateľov (2009).
Graf vývoja obyvateľstva:
Zdroje: INSEE
Zámok Saint-Germain-en-Laye

Dejiny

Okolo roku 1124 vybudoval Ľudovít VI. prvý hrad na mieste dnešného zámku s výhľadom na kláštor Saint-Germain. Svätý Ľudovít rozšíril hrad a postavil kaplnku (Sainte Chapelle), ktorá bola dokončená v roku 1238.
AWK

awk je jednoduchý skriptovací jazyk, vhodný hlavne na spracovanie textu.

Príklad

ls -l | awk '{ print $0, sum+= $5} END {print "Spolu ", sum/1024,"kB"}'
Tento príkaz vytlačí na konci výpisu celkovú veľkosť súborov v adresári v kB.
-rw-rw-r--  1 user group   14163 Apr 26 14:36 subor.tar.bz2
-rw-rw-r--  1 user group 1521996 May  2 19:41 inysubor.tar.bz2
-rw-rw-r--  1 user group 1120291 May  2 20:04 dalsisubor.tar.bz2
-rw-rw-r--  1 user group 1205359 May  2 14:32 poslednysubor.tar.bz2
Spolu  3771.3 kB
Moyen (Meurthe-et-Moselle)

Poloha

Obec má rozlohu 23,57 km². Najvyšší bod je položený 347 m n. m. a najnižší bod 236 m n. m.

Obyvateľstvo

Počet obyvateľov obce je 533 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Odo Deuil

Odo Deuil taktiež Odo, Odon, Eudes of Deuil (* 1110 Denuil, Francúzsko – † 18. apríl 1162) bol francúzsky kronikár a účastník druhej križiackej výpravy v rokoch 1147 – 1149.
Narodil sa v Denuil v chudobnejšej rodine. Neskôr sa stal mníchom. Bol dôverníkom Sugera, opáta zo Saint-Denis. Zúčastnil sa na druhej krížovej výpravy v roku 1147, a slúžil ako kaplán Ľudovíta VII. Jeho práca o druhej druhej križiackej výprave De Profectione Ludovici VII in Orientem patrí k najdôležitejším zdrojom o výprave. Potom sa vrátil do Francúzska a roku 1151 sa stal opátom v Saint-Denis.
Le Vernet (Alpes-de-Haute-Provence)

Poloha

Le Vernet má rozlohu 23,05 km². Najvyšší bod je položený 2 642 m n. m. a najnižší bod 1 153 m n. m.

Obyvateľstvo

Le Vernet má 123 obyvateľov (2009).
Graf vývoja obyvateľstva:
Zdroje: INSEE
Mikuláš Valenčík

Životopis

Narodil sa v Hlohovci, strednú školu navštevoval v Trenčíne a potom pokračoval v štúdiu na Učiteľskom ústave v Spišskej Novej Vsi, kde v roku 1935 maturoval. Bol slovenskej národnosti. V školstve po skončení štúdií pôsobil na viacerých miestach - Pastuchov, Smolník, Nitra, Hlohovec - až do roku 1959, kedy sa stal riaditeľom novozaloženého Múzea v Hlohovci (Vlastivedné múzeum v Hlohovci).
Zomrel v Hlohovci roku 1993, kde pôsobil takmer celý svoj život.

Entomologické aktivity

Asi od stredoškolských štúdií sa zaoberal entomológiou, v rámci ktorej za venoval chrobákom (Coleoptera) a blanokrídlovcom (Hymenoptera). Hmyz zbieral na viacerých oblastiach Slovenska v rámci komplexného výskumu týchto oblasti, spolu i s inými autormi.
Sesklo

Sesklo (gr.: Σέσκλο, arum. Sheshclu-čítaj Šešklu) je arumunská dedina v blízkosti gréckeho mesta Volos v kraji Tesália v Grécku. Koncom 19. stor. tu bola objavená neolitická osada, jedna z najstarších v Grécku. Prvé výskumy viedol grécky archeológ Christos Tsountas, v roku 1957 D. R. Theocharis.

Dejiny

Neolitické osídlenie v Seskle dalo pomenovanie pre najstaršiu neolotickú kultúru v Európe. Najstaršie osídlenie možno datovať do rokov 6850 +/− 660 rokov. Obyvateľstvo rozvíjalo pomerne vyspelú poľnohospodársku výrobu, vyrábalo si úžitkovú keramiku a udržiavalo kontakty s vyspelými civilizáciami Malej Ázie. Osady boli budované na vyvýšeninách v blízkosti úrodných údolí, kde pestovalo obilie a strukoviny, chovalo ovce, ošípané a psov. Drevené domy boli malé s jednou alebo dvomai izbami. V 6. tisícročí pred Kr. sa objavujú dvojposchodové domy s kamennými základmi. Okolo osady bola vybudovaná mohutná kamenná hradba. Mladšiu vrstvu kultúry Sesklo prekryla kultúra Dimini.
V 18. stor., počas Osmanskej ríše sa tu usadili Arumuni z dnešného Albánska a Sesklo tak patrí k jednej z mála arumunských dedín v okolí mesta Volos. Arumunčina je dodnes hlavným jazykom miestnych obyvateľov a ovládajú ju aj neskôr usední pôvodní gréckohovoraci obyvatelia.
La Ferté-sur-Chiers

Poloha

Obec má rozlohu 6,41 km². Najvyšší bod je položený 320 m n. m. a najnižší bod 165 m n. m.

Obyvateľstvo

Počet obyvateľov obce je 184 obyvateľov (2009).
Graf vývoja obyvateľstva:
Zdroje: INSEE
Les Hermites

Poloha

Obec má rozlohu 32,6 km². Najvyšší bod je položený 167 m n. m. a najnižší bod 96 m n. m.

Obyvateľstvo

Počet obyvateľov obce je 579 (2011).
Nasledujúci graf zobrazuje vývoj počtu obyvateľov v obci.
Zdroje: INSEE